Operație în premieră la Timișoara: stomacul unui pacient a fost transformat într-un tub gastric. Mâncarea îi ajungea în plămâni
Medicii de la Spitalul de Boli Infecțioase ”Victor Babeș” din Timișoara au efectuat o operație în premieră. Ei au transformat stomacul unui pacient într-un tub gastric. Intervenția a fost necesară deoarece, din cauza unei conexiuni anormale, alimentele ajungeau în plămâni, provocau infecții repetate și dificultăți respiratorii, punând în pericol viața pacientului.